MAShINA-TRAKTOR PARKLARINING MODDIY-TEXNIKA BAZASINI MUSTAHKAMLASh VA ULARNING FAOLIYATI SAMARADORLIGINI OShIRISh ChORA-TADBIRLARI TO‘G‘RISIDA

Mashina-traktor parklarining moddiy-texnika bazasini yanada mustahkamlash va qishloq xo‘jaligiga ishlab chiqarish-texnika xizmati ko‘rsatishda ularning ahamiyatini oshirish maqsadida Vazirlar Mahkamasi qaror qiladi:
 1. O‘zbekiston Respublikasi Davlat mulki qo‘mitasi va O‘zqishloqxo‘jalikta’minottuzatish” davlat-kooperativ qo‘mitasining faoliyat ko‘rsatayotgan mashina-traktor parklari va qishloq xo‘jaligi texnikasiga ishlab chiqarish-texnik va servis xizmati ko‘rsatish korxonalari negizida davlat-aksiyadorlik mashina-traktor parklari tashkil etish to‘g‘risidagi taklifiga rozilik berilsin.
 Aksiyadorlik jamiyati aksiyalarini quyidagi tartibda birlamchi joylashtirish nazarda tutilsin;
 2. Davlat-aksiyadorlik mashina-traktor parkining namunaviy tashkiliy tuzilmasi va uning ijro etuvchi apparatining namunaviy tuzilmasi 1 va 1a-ilovalarga muvofiq tasdiqlansin. 
 3. “O‘zqishloqxo‘jalikta’minottuzatish”” davlat-kooperativ qo‘mitasi, Davlat mulki qo‘mitasi, Adliya vazirligi davlat-aksiyadorlik mashina-traktor parkining namunaviy ustavini ikki hafta muddatda ishlab chiqsinlar va tasdiqlasinlar.
 4. Quyidagilar ma’lumot uchun qabul qilinsin:
 mashina-traktor parklarining aylanma mablag‘larini to‘ldirishga 1997-yilda respublika budjetidan 1314 mln. so‘m ajratish nazarda tutilgan;
 “O‘zqishloqxo‘jalikta’minottuzatish” davlat-kooperativ qo‘mitasi 1997-yilda respublika budjetiga 685 mln. so‘m qarzni qaytarishdan ozod qilingan, ko‘rsatib o‘tilgan summa o‘z aylanma mablag‘larini to‘ldirishga yo‘naltiriladi.
 5. “O‘zqishloqxo‘jalikta’minottuzatish” davlat-kooperativ qo‘mitasi O‘zbekiston Respublikasi Qishloq va suv xo‘jaligi vazirligi, Davlat mulki qo‘mitasi, Moliya vazirligi bilan birgalikda bir oy muddatda:
 qishloq xo‘jaligi korxonalaridan mashina va mexanizmlarni sotib olish tartibini;
 xo‘jaliklardan qishloq xo‘jaligi texnikasini, ularni keyinchalik sotib olish huquqi bilan ijaraga olish tartibini;
 mashina-traktor parklari tomonidan xorijiy texnikadan foydalangan holda bajariladigan mexanizatsiyalashtirilgan ishlar (xizmatlar) qiymatini, ulardan foydalanishning haqiqiy muddatlarini hisobga olgan holda, aniqlash metodikasini ishlab chiqsin va tasdiqlasin;
 Qishloq xo‘jaligi mahsulotlari yetishtiruvchi mayda tovar ishlab chiqaruvchilarga, fermer va dehqon xo‘jaliklariga ularning buyurtmanomalari bo‘yicha servis xizmati ko‘rsatish masalalari “O‘zqishloqxo‘jalikta’minottuzatish” davlat-kooperativ qo‘mitasiga yuklansin. Buning uchun mashina-traktor parklari tarkibida ixtisoslashtirilgan bo‘limlar tashkil etilsin, ularni shakllantirishning ahvoli alohida nazorat ostiga olinsin.
 Ushbu masala bo‘yicha takliflar bir oy muddatda Vazirlar Mahkamasiga kiritilsin. 
 6. “O‘zqishloqxo‘jalikta’minottuzatish” davlat-kooperativ qo‘mitasi “Keys-Korporeyshn” korporatsiyasi bilan respublikada xorijiy qishloq xo‘jaligi texnikasiga servis xizmati ko‘rsatish bo‘yicha “O‘zKeysservis” qo‘shma korxonasi tashkil etish to‘g‘risida shartnoma tuzganligi, muassislar ulushlari belgilanganligi (51 foiz — “Keys-Korporeyshn” korporatsiyasi ulushi, 49 foiz — o‘zbekistonlik muassislar ulushi) va shu yil may oyida korxonani tashkil etish bo‘yicha ta’sis yig‘ilishi o‘tkazish mo‘ljallanganligi ma’lumot uchun qabul qilinsin.
 7. “O‘zdavneftmahsulot” birlashmasi “O‘zqishloqxo‘jalikta’minottuzatish” davlat-kooperativ qo‘mitasi buyurtmanomalari bo‘yicha amaldagi normalar asosida mashina-traktor parklariga foydalanish ehtiyojlari va texnikaga texnik xizmat ko‘rsatish uchun moylash materiallari yetkazib berilishini ta’minlasin.
 8. “O‘zqishloqxo‘jalikmash-xolding” kompaniyasi, “O‘zmashsanoat” va “O‘zavtosanoat” uyushmalari “O‘zqishloqxo‘jalikta’minottuzatish” davlat-kooperativ qo‘mitasi bilan birgalikda qishloq xo‘jaligi texnikasiga ehtiyot qismlar, uzellar va agregatlar ishlab chiqarishni tashkil etish dasturini bir oy muddatda ishlab chiqsinlar va O‘zbekiston Respublikasi Vazirlar Mahkamasiga kiritsinlar.
 9. “O‘zqishloqxo‘jalikta’minottuzatish” davlat-kooperativ qo‘mitasi mashina-traktor parklari mexanizatorlari va muhandis-texnik xodimlari chet el texnikasini ishlatish va ularga xizmat ko‘rsatish qoidalari bo‘yicha muntazam o‘qitilishini tashkil etsin va ta’minlasin.
 10. Qoraqalpog‘iston Respublikasi Vazirlar Kengashi, viloyatlar hokimliklari mashina-traktor parklari shakllanishi va ular faoliyati tashkil etilishiga har tomonlama yordam ko‘rsatsinlar hamda ularni qo‘llab-quvvatlasinlar. Qoraqalpog‘iston Respublikasi Vazirlar Kengashi Raisi va viloyatlar hokimlari mashina-traktor parklari faoliyati uchun shaxsan javob berajaklari to‘g‘risida ogohlantirilsin.
 12. Mazkur qarorning bajarilishini nazorat qilish Bosh vazirning birinchi o‘rinbosari Q. G‘. Obidov zimmasiga yuklansin.